**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 19 /06/2024**

 **Αριθ. Πρωτ. `12095**

**ΑΠΟΣΠΑΣΜΑ**

# Από το πρακτικό της αριθμ. 20ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **228**

**Εισήγηση στο Δημοτικό Συμβούλιο για τροποποίηση εγκεκριμένης μελέτης του Δήμου Λεβαδέων επί της οδού Αραχώβης και παρόδου νότια αυτής (45/2024 Απόφαση Κοινότητας Λιβαδειάς).**

 Στη Λιβαδειά σήμερα 18η Ιουνίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 11746/14-06-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 5 (πέντε) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Παπαβασιλείου Αικατερίνη

 2. Τουμαράς Βασίλειος 2.Ταγκαλέγκας Ιωάννης

 3. Αγνιάδης Παναγιώτης Αν και είχαν νόμιμα προσκληθεί

 4. Καλλιαντάσης Χρήστος

 5. Δήμου Ιωάννης (αν/κό μέλος κ. Μίχα Δημητρίου)

 Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

 Ο Πρόεδρος της Δημοτικής Επιτροπής εισηγούμενος το 10ο θέμα της ημερήσιας διάταξης έθεσε υπόψη έθεσε υπόψη των μελών την αριθ. 45/2024 ομόφωνη απόφαση της Κοινότητας Λιβαδειάς σύμφωνα με την οποία γνωμοδοτεί υπέρ της τροποποίησης της εγκεκριμένης κυκλοφοριακής μελέτης του Δήμου Λεβαδέων επί της οδου Αραχώβης και παρόδου νότια αυτής όπως αναλύεται στο εισηγητικό της παρούσας απόφασης.

 Ακολούθως έθεσε υπόψη το υπ΄αριθμ. 11024/05-06-2024 έγγραφο της Δ/νσης Τεχνικών Υπηρεσιών του Δήμου στο οποίο αναφέρονται:

*Σύμφωνα με την 213/2011 απόφαση Δημοτικού Συμβουλίου παραλήφθηκε η εγκεκριμένη Κυκλοφοριακή Μελέτη και Μελέτη Σήμανσης του Δήμου Λεβαδέων .*

*Προτείνεται η τροποποίηση της προαναφερόμενης εγκεκριμένης κυκλοφοριακής μελέτης της οδού Αραχώβης η οποία σήμερα λειτουργεί ως διπλής κατεύθυνσης και προτείνεται μονοδρόμηση με φορά των οχημάτων από την οδό Δελφών και νότια προς την οδό Γιαννούτσου* ***(άνοδος).*** *Στην εγκεκριμένη κυκλοφοριακή μελέτη η εν λόγω οδός προβλέπεται ως μονόδρομος αλλά με φορά προς την Δελφών (δηλ. κάθοδος ).*

*Επίσης προτείνεται τμήμα της οδού νότια της οδού Αραχώβης προς την οδού Γιαννούτσου η οποία είναι διπλής κατεύθυνσης να μονοδρομηθεί με φορά προς την οδό Γιαννούτσου* ***(άνοδος ).*** *Οι ανωτέρω τροποποιήσεις φαίνονται στο συνημμένο σκαρίφημα της κυκλοφοριακής μελέτης και στόχος της τροποποίησης είναι η άρση των κυκλοφοριακών προβλημάτων στη περιοχή.*

*Μετά την ολοκλήρωση των αποφάσεων των συλλογικών οργάνων θα τοποθετηθούν οι ανάλογες πινακίδες σήμανσης και πληροφορίας μετά από υπόδειξη της Τεχνικής Υπηρεσίας.*

 *Καλείσθε όπως γνωμοδοτήσετε με τις σχετικές αποφάσεις σας στα αρμόδια όργανα του Δήμου μας.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το υπ΄αριθμ. πρωτ. 11024/05-06-2024 έγγραφο της Δ/νσης Τεχνικών Υπηρεσιών του Δήμου

-Την 45/2024 Απόφαση Κοινότητας Λιβαδειάς

- Την συζήτηση μεταξύ των μελών της Δημοτικής Επιτροπής σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

Εισηγείται στο Δημοτικό Συμβούλιο υπέρ της τροποποίησης της εγκεκριμένης κυκλοφοριακής μελέτης του Δήμου Λεβαδέων επί της οδου Αραχώβης και παρόδου νότια αυτής σύμφωνα με όσα αναλυτικά περιγράφονται στην 11024/05-06-2024 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων.

. **Η παρούσα απόφαση πήρε αριθμό 228/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

 3. Καλλιαντάσης Χρήστος

4. Δήμου Ιωάννης

 ΠΙΣΤΟ ΑΠΟΣΠΑΣΜΑ

 Λιβαδειά 19 -06-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ